ລັດ​ຖະ​ບານ ລາວ ຈະ​​ຟື້ນ​ຟູ​ປ່າ​ ທຳ​ມະ​ຊາດ ແລະ ປູກ​ຕົ້ນ​ໄມ້ໃຫ້​ໄດ້​ ໃນ​ເນື້ອ​ທີ່ 500,000 ກວ່າ​ເຮັກ​ຕາ​ໃນ​ປີ 2020
ການປູກໄມ້ຢູ່ໃນແຂວງຄຳມ່ວນ ໃນປັດຈຸບັນນີ້ ສາມາດຈັດຕັ້ງປະຕິບັດໄດ້ໃນພື້ນທີ່ທັງໝົດ 27,290 ເຮັກຕາ.
ລັດຖະບານ ລາວ ຈະຕ້ອງຟື້ນຟູປ່າທຳມະຊາດ ແລະ ປູກຕົ້ນໄມ້ໃຫ້ໄດ້ໃນເນື້ອທີ່ 500,000 ກວ່າເຮັກຕາໃນປີ 2020 ຈຶ່ງຈະບັນລຸເປົ້າໝາຍການເພີ່ມອັດຕາການປົກ ຫຸ້ມຂອງປ່າໄມ້ໃຫ້ເຖິງ 70 ເປີເຊັນຂອງພື້ນທີ່ທັງໝົດ ທ່ານ ລຽນ ທິແກ້ວ ລັດຖະມົນຕີວ່າການກະຊວງກະສິກຳ ແລະ ປ່າໄມ້ຖະແຫຼງຢືນຢັນ ວ່າ ການທີ່ລາວ ຈະສາມາດບັນລຸເປົ້າໝາຍການເພີ່ມອັດຕາການປົກຫຸ້ມຂອງປ່າໄມ້ ໃຫ້ເຖິງ 70 ເປີເຊັນຂອງພື້ນທີ່ທັງໝົດໃນປີ 2020 ນັ້ນບໍ່ແມ່ນເລື່ອງ່າຍ ເພາະປ່າໄມ້ ໃນລາວໃນປັດຈຸບັນ ມີອັດຕາການປົກຫຸ້ມຄິດເປັນ 67 2 ເປີເຊັນຂອງພື້ນທີ່ທັງໝົດ ຫຼື 15 91 ລ້ານເຮັກຕາຈຶ່ງເຮັດໃຫ້ຈະຕ້ອງເພີ່ມພື້ນທີ່ປ່າໄມ້ໃຫ້ໄດ້ 584,000 ເຮັກຕາ ຫຼື ຄິດເປັນ 2 8 ເປີເຊັນຂອງພື້ນທີ່ທັງໝົດພາຍໃນໄລຍະເວລາບໍ່ເຖິງ 16 ເດືອນຂ້າງໜ້າ ແຕ່ຢ່າງໃດກໍຕາມ, ເນື່ອງຈາກວ່າການປູກຕົ້ນໄມ້ໃນພາກລັດຖະບານສາມາດຈັດຕັ້ງ ປະຕິບັດໄດ້ຕ່ຳກວ່າແຜນການທີ່ວາງໄວ້ທຸກປີ ໂດຍມີສາເຫດຈາກການຂາດແຄນງົບ ປະມານໃນພາກລັດ ຈຶ່ງເຮັດໃຫ້ລັດຖະບານ ລາວ ໄດ້ໃຫ້ຄວາມສຳຄັນກັບການຟື້ນຟູ ປ່າທຳມະຊາດໃນເຂດປ່າເສື່ອມໂຊມເປັນຫຼັກ ດັ່ງທີ່ທ່ານ ລຽນ ໄດ້ໃຫ້ການຢືນຢັນວ່າ "ການຟື້ນຟູນີ້ ອັນນຶ່ງແມ່ນການຟື້ນຟູປ່າດ້ວຍທຳມະຊາດ ແລະ ການປູກໄມ້ ພວກເຮົາ ເຮັດ 2 ຮູບແບບ ການຟື້ນຟູແບບທຳມະຊາດນີ້ ແມ່ນກຳນົດເອົາເຂດທີ່ເສື່ອມໂຊມໄປ ຄຸ້ມຄອງປົກປັກຮັກສາບໍ່ໃຫ້ມີການບຸກລຸກທຳລາຍ ປ່ອຍໃຫ້ປ່າໄມ້ມີການຟື້ນຟູແບບທຳ ມະຊາດ ປະເທດພວກເຮົາແມ່ນວ່າຮູບແບບນີ້ເປັນສິ່ງທີ່ດີກວ່າໝູ່ ເພາະວ່າປ່າໄມ້ນີ້ ຄັນ ຖ້າວ່າປະມັນຈັກ 2-3 ປີ ມັນກະອາດຟື້ນຟູໂດຍມັນເອງໄດ້ ສ່ວນການປູກໄມ້ ປະຕິບັດ ໄດ້ທັງໝົດ 486,000 (ເຮັກຕາ) ໄມ້ປູກນີ້ ກະມີຢາງພາລາ, ໄມ້ວິກ, ໄມ້ສັກ, ໄມ້ເກດສະ ໜາ ແລະ ໄມ້ພື້ນເມືອງອື່ນໆ " ທາງດ້ານທ່ານ ບຸນປັນ ດວງລາຕີ ສະມາຊິກສະພາແຫ່ງຊາດ ຈາກແຂວງຄຳມ່ວນ ຖະ ແຫຼງວ່າການປູກໄມ້ຢູ່ໃນແຂວງຄຳມ່ວນ ໃນປັດຈຸບັນນີ້ ສາມາດຈັດຕັ້ງປະຕິບັດໄດ້ໃນ ພື້ນທີ່ທັງໝົດ 27,290 ເຮັກຕາ ໂດຍສ່ວນໃຫຍ່ເປັນປ່າໄມ້ທີ່ປູກໂດຍບໍລິສັດເອກະຊົນ ທີ່ໄດ້ຮັບສຳປະທານຈາກລັດຖະບານ ລາວ ແຕ່ໃນຂະນະດຽວກັນ ໄມ້ທີ່ປູກໂດຍພາກ ລັດນັ້ນ ສາມາດຈັດຕັ້ງປະຕິບັດໄດ້ພຽງ 30 ເຮັກຕາເທົ່ານັ້ນ ໂດຍມີສາເຫດຈາກການ ຂາດແຄນທາງດ້ານງົບປະມານໃນພາກລັດນັ້ນເອງ ທັງນີ້ໂດຍປ່າໄມ້ໃນລາວ ທີ່ມີເນື້ອທີ່ລວມ 15 91 ລ້ານເຮັກຕາ ໃນປັດຈຸບັນແບ່ງເປັນ ປ່າປ້ອງກັນ 7 98 ລ້ານເຮັກຕາ, ປ່າສະຫງວນ 4 93 ລ້ານເຮັກຕາ, ປ່າຜະລິດ 3 1 ລ້ານເຮັກຕາ ແລະ ປ່າໄມ້ທີ່ປູກໂດຍບໍລິສັດຕ່າງຊາດທີ່ໄດ້ຮັບອະນຸຍາດສຳປະທານທີ່ ດິນຈາກລັດຖະບານ ລາວ ໃນພື້ນທີ່ລວມເຖິງ 486,600 ເຮັກຕາຈຶ່ງເຮັດໃຫ້ຈະຕ້ອງ ເພີ່ມພື້ນທີ່ປ່າໄມ້ອີກ 584,000 ເຮັກຕາເພື່ອເຮັດໃຫ້ການປົກຫຸ້ມຂອງປ່າໄມ້ໃຫ້ເຖິງ 16 5 ລ້ານເຮັກຕາ ຫຼື 70 ເປີເຊັນຂອງພື້ນທີ່ທັງໝົດໃນປີ 2020 ດັ່ງກ່າວ ແຕ່ຢ່າງໃດກໍຕາມ ການທີ່ຈະສາມາດບັນລຸເປົ້າໝາຍດັ່ງກ່າວໄດ້ຢ່າງແທ້ຈິງນັ້ນ ກໍບໍ່ ແມ່ນເລື່ອງງ່າຍ ເພາະວ່າປ່າໄມ້ທີ່ປູກໃນເຂດສຳປະທານຂອງບໍລິສັດຕ່າງຊາດນັ້ນ ເປັນສິດຂອງບໍລິສັດຕ່າງຊາດທີ່ຈະຕັດ ເພື່ອນຳປາແປຮູບເປັນຜະລິດຕະພັນສຳເລັດ ຮູບ ເພື່ອຕອບສະໜອງຕະຫຼາດພາຍໃນ ລາວ ແລະ ສົ່ງອອກໄປຕ່າງປະເທດໄດ້ຕາມ ສັນຍາສຳປະທານ ພ້ອມກັນນັ້ນລັດຖະບານ ລາວ ຍັງຈະຕ້ອງປາບປາມການລັກລອບ ຕັດໄມ້ຜິດກົດໝາຍໃຫ້ໄດ້ຢ່າງເດັດຂາດອີກດ້ວຍ ທັງນີ້ໂດຍໜ່ວຍສະເພາະກິດຂອງລັດຖະບານ ລາວ ໄດ້ຈັດຕັ້ງປະຕິບັດຄຳສັ່ງນາຍົກ ລັດຖະມົນຕີເລກທີ 15/ນຍ ວ່າດ້ວຍການຫ້າມສົ່ງໄມ້ທ່ອນໄປຕ່າງປະເທດຢ່າງເດັດ ຂາດ ນັບຈາກເດືອນພຶດສະພາ 2016 ເປັນຕົ້ນມາ ແລະ ໄດ້ມີຄຳສັ່ງປິດໂຮງງານປຸງ ແຕ່ງໄມ້ທີ່ລະເມີດຄຳສັ່ງດັ່ງກ່າວແລ້ວ 1,545 ແຫ່ງ, ພ້ອມກັນນັ້ນກໍຍັງກວດພົບການ ລະເມີດຄຳສັ່ງເລກທີ 15/ນຍ ເຖິງ 630 ກໍລະນີ ຈັບຜູ້ກະທຳຄວາມຜິດ 700 ຄົນ ລວມເຖິງພະນັກງານລັດດ້ວຍ 421 ຄົນ ແລະ ສັ່ງປິດໂຮງເລື່ອຍ 1,206 ແຫ່ງ ໃນປີ 2018 ລັດຖະບານນຳໄມ້ທີ່ຍຶດໄດ້ອອກປະມູນຂາຍໄດ້ມູນຄ່າ 51 ກວ່າຕື້ກີບ ແຕ່ ກໍຍັງມີການລັກລອບຕັດໄມ້ເລື້ອຍມາ ທັງນີ້ອົງການອະນຸລັກສິ່ງແວດລ້ອມ Global Witness ລາຍງານວ່າເຂດທີ່ມີການລັກລອບຕັດໄມ້ຫຼາຍທີ່ສຸດກໍຄືແຂວງຜົ້ງສາລີ ກັບ ຫຼວງນ້ຳທາ ທີ່ມີການລັກລອບຂົນໄມ້ໄປ ຈີນ ສ່ວນແຂວງບໍລິຄຳໄຊ, ຄຳມ່ວນ, ສະຫວັນ ນະເຂດ, ສາລະວັນ, ເຊກອງ, ອັດຕະປື ແລະ ຊຽງຂວາງ ນັ້ນ ກໍລັກລອບຂົນໄມ້ ລາວ ໄປ ຫວຽດນາມ ແລະ ກໍເຮັດໃຫ້ ຫວຽດນາມ ເປັນປະເທດຜູ້ສົ່ງອອກຜະລິດຕະພັນໄມ້ ລາຍໃຫຍທີ່ສຸດໃນ ອາຊຽນ ໃນປັດຈຸບັນນີ້